Γιώργος Βέης

Ο Γιώργος Βέης (1955) είναι Έλληνας ποιητής, συγγραφέας, κριτικογράφος και μεταφραστής. Συγχρόνως διατελεί Πρέσβης του Υπουργείου Εξωτερικών.

Βιογραφικό  
Ο Γιώργος Βέης γεννήθηκε στην Αθήνα στις 15 Φεβρουαρίου το 1955. 

Μαθήτευσε στην Ιωνίδειο Σχολή Πειραιώς και κατόπιν φοίτησε στη Νομική Σχολή του Πανεπιστημίου Αθηνών. Παρακολούθησε μεταπτυχιακά μαθήματα στον τομέα των Διεθνών Σχέσεων του Πανεπιστημίου Κολούμπια της Νέας Υόρκης και ακολούθησε τη διπλωματική σταδιοδρομία, υπηρετώντας στον Διπλωματικό Κλάδο του Υπουργείου Εξωτερικών. 

Το πρώτο του βιβλίο "Φόρμες και άλλα ποιήματα" εκδόθηκε το 1974.

Έχει γράψει πεζογραφία, ποίηση και έχει κάνει μεταφράσεις. Από το 1976 ασχολείται με την κριτική της λογοτεχνίας.

Το 2000 τιμήθηκε με το Κρατικό Βραβείο Μαρτυρίας για το βιβλίο του "Ασία, Ασία", και το 2010 απέσπασε το Κρατικό Βραβείο Χρονικού-Μαρτυρίας για το βιβλίο "Από το Τόκιο στο Χαρτούμ". Το 2007 η ποιητική του συλλογή "Λεπτομέρειες κόσμων" απέσπασε το Βραβείο Λάμπρος Πορφύρας της Ακαδημίας Αθηνών. Το 2014 τιμήθηκε με το Βραβείο Ποίησης του Ιδρύματος Πέτρου Χάρη της Ακαδημίας Αθηνών για το σύνολο του έργου του.

Έδωσε σειρά διαλέξεων για τα ελληνικά γράμματα στη Βιβλιοθήκη του αμερικανικού Κογκρέσου, σε ιδρύματα της Βόρειας Ρηνανίας-Βεστφαλίας και σε πανεπιστήμια της Μελβούρνης. Το 1989 τιμήθηκε με το βραβείο «Ανδρέας Κάλβος» του Κολεγίου Κουίνς του Πανεπιστημίου της Πόλης της Νέας Υόρκης για τη στήριξη που παρείχε εκεί, ως πρόξενος, στον τομέα των βυζαντινών και νεοελληνικών σπουδών.

Ποιήματά του έχουν μεταφραστεί σε επτά ευρωπαϊκές γλώσσες και στα κινεζικά. 

Τον Απρίλιο του 2017 ανακηρύχθηκε επίτιμος δημότης Σάμου. 

Είναι μέλος της Εταιρείας Συγγραφέων.

Επαγγελματική σταδιοδρομία  
Είναι Διπλωματικός υπάλληλος από το 1980. 

Διετέλεσε Πρόξενος στο Γενικό Προξενείο της Νέας Υόρκης (1983-1989), Γενικός Πρόξενος στο Ντόρτμουντ της Γερμανίας (1989-1991), Σύμβουλος στην Πρεσβεία του Πεκίνου και στη Σεούλ, (1991-1994) και Γενικός Πρόξενος στη Μελβούρνη της Αυστραλίας από το 1994. Επίσης διετέλεσε επιτετραμμένος στο Καμερούν, στο Τσαντ, στο Σάο Τομέ και Πρίνσιπε, στην Γκαμπόν, στην Κεντροαφρικανική Δημοκρατία και στην Ισημερινή Γουινέα καθώς και Πρέσβης στο Σουδάν με παράλληλη διαπίστευση στη Σομαλία. 

Το 2010 τοποθετήθηκε ως πρέσβης στην Ινδονησία με παράλληλη διαπίστευση στη Μαλαισία, στο Σουλτανάτο του Μπρουνέι και στο Ανατολικό Τιμόρ. 

Το 2012 του απονεμήθηκε ο Ανώτερος Ταξιάρχης του Φοίνικος για τις υπηρεσίες του στον διπλωματικό κλάδο. 

Τον Ιούλιο του 2015 προήχθη κατ' απόλυτη εκλογή από τον βαθμό του Πληρεξούσιου Υπουργού Α' στον βαθμό του Πρέσβεως και τοποθετήθηκε Μόνιμος Αντιπρόσωπος της Ελλάδας στην UNESCO.

Βραβεύσεις 
 (2017) Κρατικό Βραβείο Μαρτυρίας-Βιογραφίας-Χρονικού-Ταξιδιωτικής Λογοτεχνίας για το έργο του με τίτλο «Παντού. Μαρτυρίες, μεταμορφώσεις», Εκδόσεις Κέδρος.
 (2014) Βραβείο Ποίησης του Ιδρύματος Πέτρου Χάρη της Ακαδημίας Αθηνών, για το σύνολο του έργου του.
 (2010) Κρατικό Βραβείο Χρονικού-Μαρτυρίας για το βιβλίο του «Από το Τόκιο στο Χαρτούμ»
 (2007) Βραβείο Λάμπρος Πορφύρας της Ακαδημίας Αθηνών για την ποιητική του συλλογή «Λεπτομέρειες κόσμων»
 (2000) Κρατικό βραβείο μαρτυρίας για το βιβλίο του «Ασία, Ασία»
 (1989) Βραβείο "Ανδρέα Κάλβου" από το Queen's College του Πανεπιστημίου της Νέας Υόρκης

Εργογραφία

Ποίηση και Πεζογραφία  
 (2020) Βράχια, εκδ. Ύψιλον
 (2019)  Εκεί, εκδ. Κέδρος
(2017)  Ινδικοπλεύστης, εκδ. Κέδρος 
 (2016)  Για ένα πιάτο χόρτα, Ποίηση, εκδ. Ύψιλον
 (2015)  Παντού, εκδ. Κέδρος
 (2013)  Βλέπω, εκδ. Ύψιλον 
 (2011)  Μανχάταν - Μπανγκόκ(μαρτυρίες - μεταβάσεις), εκδ. Κέδρος 
 (2010)  Μετάξι στον κήπο, εκδ. Ύψιλον 
 (2009)  Από το Τόκιο στο Χαρτούμ, εκδ. Κέδρος 
 (2008)  Ν, όπως Νοσταλγία, εκδ. Ύψιλον 
 (2007)  Έρωτες τοπίων: Κίνα, Ινδονησία, Ιαπωνία, Ταϊλάνδη, εκδ. Κέδρος 
 (2006)  Λεπτομέρειες κόσμων, εκδ. Ύψιλον 
 (2005)  Με τις Μογγόλες, εκδ. Κέδρος 
 (2004)  Στην απαγορευμένη πόλη, (αφηγήματα) εκδ. Κέδρος 
 (2004)  Υστερόγραφα γης, εκδ. Ύψιλον 
 (2003)  Πιο μακριά δεν γίνεται, Σειρά: Γράμματα για σένα, εκδ. Ελληνικά Γράμματα 
 (2000)  Ασία, Ασία, εκδ. Κέδρος 
 (1999)  Παράφραση της νύχτας, εκδ. Ύψιλον 
 (1999)  Χρυσαλλίδα στον πάγο, εκδ. Ύψιλον 
 (1994)  Γεωγραφία κινδύνων, εκδ. Ύψιλον
 (1989)  Παράφραση της νύχτας, εκδ. Ύψιλον
 (1983)  Ο δράκος του μεσημεριού, εκδ. Ύψιλον
 (1979)  Όλοι κοιμούνται στο καράβι, εκδ. Εγνατία-Τραμ, Θεσσαλονίκη
 (1976)  Κι άλλη ποίηση, εκδ. Κούρος
 (1974)  Φόρμες και άλλα ποιήματα (1970-1973), εκδ. Κούρος

Μεταφράσεις 
 Χ.Λ. Μπόρχες, Το βιβλίο των φανταστικών όντων, εκδ. Libro (1983,1991,2016)
 Συλλογικό έργο, Ανθολογία του μαύρου χιούμορ, Αιγόκερως (1996) 
 Long, John Luther. Madame Butterfly: Η γιαπωνέζικη κούκλα, εκδ. Ηλέκτρα, (2007)
Σίφνος, Εκδ. Καστανιώτη, (2009)

Επιμέλειες 
 Αλέξανδρος Μπάρας: μια παρουσίαση, Αθήνα, Γαβριηλίδης, 2004

Συμμετοχή σε συλλογικά έργα 
 Περιοδικό Χάρτης Ιανουάριος 2019 (Ινδία – Βιετνάμ: Τελετές επαναφοράς) 
 Ημερολόγιο 2012: Η δική μας Ελλάδα, Αθήνα, Εκδοτικός Οίκος Α. Α. Λιβάνη & Εταιρεία Συγγραφέων, 2011
 Ο κόσμος του Οδυσσέα Ελύτη: ποίηση και ζωγραφική, Αθήνα, Ίδρυμα Εικαστικών Τεχνών και Μουσικής Β. & Μ. Θεοχαράκη, 2011
 Σάββατο, Μαυρομιχάλη 18, (Χριστούγεννα 2010, αναμνηστική έκδοση) Αθήνα, εκδ. Γαβριηλίδης, 2010
 Η δική μας Αμερική: η αμερικανική κουλτούρα στην Ελλάδα, Αθήνα, εκδ. Μεταίχμιο, 2010
 Εισαγωγή στην ποίηση του Ελύτη, Πανεπιστημιακές Εκδόσεις Κρήτης, 2009
 Τα ποιήματα του 2008, Αθήνα, Κοινωνία των (δε)κάτων, 2009 
 Τα ποιήματα του 2007, Αθήνα, Κοινωνία των (δε)κάτων, 2008 
 Ενδοσκεληδόν: ανθολογία έργων της ελληνικής λογοτεχνίας με ήρωες μοτοσυκλέτες και μοτοσυκλετιστές, Θεσσαλονίκη, Ζήτρος, 2008
 Θεωρία, λογοτεχνία, Αριστερά, Αθήνα, Το Πέρασμα, 2008 και εκδ. Ταξιδευτής 2013
 Τα ποιήματα του 2006, Αθήνα, Κοινωνία των (δε)κάτων, 2007 
 Η κριτική για τα βιβλία του Τηλέμαχου Αλαβέρα, Θεσσαλονίκη, Εταιρία Λογοτεχνών Θεσσαλονίκης 
 Για τον Ηλία Λάγιο, Αθήνα, εκδ. Ερατώ, 2005 
 Δεκαέξι κείμενα για το Άξιον Εστί, Αθήνα, εκδ. Ίκαρος, 2001 
 Το βιβλίο της νύχτας, Αθήνα, εκδ. Πατάκης, 2001 
 Πολυφωνία για τον Δ. Π. Παπαδίτσα: ένας χρόνος από την τελευτή του, Αθήνα, εκδ. Ευθύνη, 1988

Παραπομπές

Πηγές 

http://www.elliniki-gnomi.eu/o-kathe-megalos-mas-piitis-ine-enas-akoma-daskalos-pou-echi-polla-na-mas-didaxi-ochi-mono-stin-piisi-alla-ke-sti-zoi-genikotera/, άρθρο 18/12/2020

Νεοέλληνες ποιητές
Νεοέλληνες λογοτέχνες
Έλληνες κριτικοί της λογοτεχνίας
Βραβευθέντες Ακαδημίας Αθηνών